ПРИЛОЖЕНИЕ II

Сектори, които са допустими за операциите по финансиране и инвестиране

Операциите по финансиране и инвестиране могат да попадат в един или повече от следните сектори:

1. Развитие на енергийния сектор в съответствие с приоритетите на енергийния съюз, включително сигурността на енергийните доставки, и ангажименти, поети по линия на Програмата до 2030 г. за устойчиво развитие и на Парижкото споразумение, по-специално чрез:

а) разширяването на производството, доставката и използването на чиста и устойчива енергия от възобновяеми източници;

б) енергийна ефективност и енергоспестяване (като се обръща специално внимание на намаляването на търсенето на енергия посредством управление на търсенето и ремонтиране и преустройство на сгради);

в) развитие, усъвършенстване и модернизиране на устойчива енергийна инфраструктура (на ниво пренос и на ниво разпределение, технологии за съхраняване на енергия);

г) производство и доставка на синтетични горива от възобноваеми/неутрални по отношение на въглеродните емисии източници на енергия; алтернативни горива;

д) инфраструктура за улавяне и за съхранение на въглерод.

1. Развитие на устойчиви транспортни инфраструктури и оборудване и иновативни технологии в съответствие с приоритетите на Съюза в сектора на транспорта, както и на ангажиментите, поети в рамките на Парижкото споразумение, по-специално чрез:

а) проекти в подкрепа на развитието на инфраструктурата TEN-T, включително градски възли, морски и вътрешни пристанища, мултимодални терминали и свързването им към основните мрежи;

б) проекти за интелигентна и устойчива градска мобилност (насочени към различните видове градски транспорт с ниски емисии, достъпността, замърсяването на въздуха и шума, енергийното потребление и произшествията);

в) подкрепа за подновяването и преоборудването на мобилни активи в транспорта с цел внедряване на решения за мобилност с ниски емисии;

г) железопътна инфраструктура, други железопътни проекти и морски пристанища;

д) инфраструктура за алтернативни горива, включително електрическа инфраструктура за зареждане.

1. Околна среда и ресурси, по-специално чрез:

а) води, включително водоснабдяване и саниране, брегова инфраструктура и друга свързана с водите зелена инфраструктура;

б) инфраструктура за управление на отпадъците;

в) проекти и предприятия в областта на екологичното управление на ресурсите и чисти технологии;

г) подобряване и възстановяване на екосистемите и техните услуги;

д) устойчиво развитие на градовете, на бреговите и на селските райони;

е) действия за борба срещу изменението на климата, включително намаляване на риска от природни бедствия;

ж) проекти и предприятия, които прилагат кръгова икономика чрез интегриране на аспекти, свързани с ефективността на ресурсите, в производството и жизнения цикъл на продукта, включително устойчиви доставки на първични и вторични суровини;

з) декарбонизация и съществено намаляване на емисиите от енергоемки отрасли, включително широкомащабни демонстрационни проекти за иновативни технологии с ниски емисии и тяхното внедряване.

1. Развитие на инфраструктура за цифрова свързаност, по-специално чрез проекти, които подпомагат внедряването на цифрови мрежи с много висок капацитет.
2. научни изследвания, развойна дейност и иновации, по-специално чрез:

а) научни изследвания, включително инфраструктура и оказване на подкрепа на академичните среди, както и иновативни проекти, съдействащи за постигане на целите на [„Хоризонт Европа“];

б) корпоративни проекти;

в) демонстрационни проекти и програми, както и внедряване на свързаните с тях инфраструктури, технологии и процеси;

г) проекти за сътрудничество между академичните среди и промишлеността;

д) трансфер на знания и технологии;

е) нови ефективни здравни продукти, включително фармацевтични продукти, медицински изделия и лекарствени продукти за модерна терапия.

1. Развитие и внедряване на цифрови технологии и услуги, по-специално чрез:

а) изкуствен интелект;

б) инфраструктури за кибернетична сигурност и защита на мрежите;

в) интернет на нещата;

г) технология на блоковата верига и други технологии на споделената счетоводна книга;

д) модерни цифрови умения;

е) други модерни цифрови технологии и услуги, съдействащи за цифровизирането на промишлеността на Съюз.

1. Финансова подкрепа за образувания, които имат до 3 000 служители, със специална насоченост към МСП и малки дружества със средна пазарна капитализация, по-специално чрез:

а) предоставяне на оборотен капитал и инвестиции;

б) предоставяне на финансиране на риска от самото създаване до разрастването с цел заемане на водещи в технологично отношение позиции в иновативните и устойчиви сектори;

1. Културен и творчески сектор; медии, аудиовизуален сектор и журналистика.
2. Туризъм.
3. Устойчиво селско стопанство, горско стопанство, рибарство, аквакултури и други елементи на устойчивата биоикономика в по-широк смисъл.
4. Социални инвестиции, включително тези в подкрепа на изпълнението на европейския стълб на социалните права, по-специално чрез:

а) микрофинансиране, финансиране за социални предприятия и социалната икономика;

б) търсене и предлагане на умения;

в) образование, обучение и свързани с тях услуги;

г) социална инфраструктура, по-специално:

i) образование и обучение, включително
образование и грижи в ранна детска възраст, образователни заведения, студентски жилища и цифрово оборудване;

ii) социални жилища;

iii) здравни и дългосрочни грижи, включително клиники, болници, първични здравни грижи, услуги по домовете и полагане на грижи в рамките на общностите;

д) социални иновации, включително социални решения и схеми, целящи насърчаване на социалните въздействия и резултатите в секторите, посочени в тази точка;

е) културни дейности със социална цел;

ж) интеграция на уязвимите хора, включително гражданите на трети държави;

з) иновативни решения в здравеопазването, включително здравни услуги и нови модели на грижи;

и) приобщаване и достъпност за хората с увреждания.

1. Развитие на отбранителната промишленост, с което да се подобри стратегическата автономност на Съюза, по-специално чрез подкрепа за:

а) веригата за доставките на отбранителната промишленост на Съюза, в частност чрез финансова подкрепа за МСП и дружествата със средна пазарна капитализация;

б) дружествата, участващи в революционни проекти за иновации в отбраната и тясно свързани с нея технологии с двойна употреба;

в) веригата за доставките на отбранителната промишленост, когато участва в съвместни проекти за научни изследвания и развойна дейност в този сектор, включително тези, подкрепяни от Европейския фонд за отбрана;

г) инфраструктура за научни изследвания и обучение в областта на отбраната.

1. Космически изследвания, по-специално чрез развитие на космическия сектор в съответствие с целите на „Космическата стратегия“:

а) извличането на максимални ползи за обществото и икономиката на Съюза;

б) укрепването на конкурентоспособността на космическите системи и технологии, за преодоляване, по-специално на уязвимостта на веригата за доставките;

в) подкрепа на предприемачеството в космическия сектор;

г) укрепване на автономността на Съюза за безопасен и сигурен достъп до Космоса, включително аспектите, свързани с двойната употреба.